Publication: Magyar Közlöny
Issue: MK-2010-146 (Year: 2010, Number: 146)
Era: contemporary
Section: Az Országgyûlés 81/2010. (IX. 15.) OGY határozata
Paragraph Index: 144

4. A tagokra a képviselõcsoportok vezetõi tesznek ajánlást az Rttv. 33. § (3) bekezdése alapján, akként, hogy minden képviselõcsoport egy tagot ajánlhat. A jelölõbizottság elnökére a kormánypárti, alelnökére az ellenzéki képviselõcsoportok a bizottsági tagságra jelöltek körébõl terjesztenek elõ javaslatot. A jelölõbizottság elnökének, alelnökének és tagjainak megválasztására az Országgyûlés elnöke terjeszt elõ javaslatot az Országgyûlésnek, melyrõl az egy döntéssel, vita nélkül határoz. A jelölõbizottság akkor is megalakul, ha valamelyik képviselõcsoport nem vesz részt az ajánlásban, illetve jelölésben, az országgyûlési arányoknak megfelelõ szavazati arányok azonban ilyenkor is változatlanok maradnak. Az ekként megválasztott jelölõbizottsági tagok ebben az esetben is az õket jelölõ országgyûlési képviselõcsoport létszámának megfelelõ mértékû szavazattal rendelkeznek.

Source: https://magyarkozlony.hu/hivatalos-lapok/0561a36e84cf78021f9d2d64ebb8c9aa65393bb2/dokumentumok/fb9e99280c2c78e3e167c068946c51b561a03991/letoltes